दुर्ग-राजेंद्रनगर साउथ बिहार एक्सप्रेस शुक्रवार को दुर्घटनाग्रस्त होने से बाल-बाल बची। ट्रेन शाम सात से 9.10 बजे तक टाटानगर स्टेशन के प्लेटफार्म नंबर एक पर खड़ी रही।महलीमुरुम स्टेशन की लाइन पर लगे यंत्र व्हील लोड डिटेक्टर मशीन ने दो बोगियों के (इंजन के पास सेकेंड एसी ए- 2 व जनरल बोगी सह एसएलआर) पहियों में खराबी का सिग्नल दी थी। इससे चक्रधरपुर मंडल और टाटानगर के परिचालन अधिकारी सक्रिय हो गए। ट्रेन के प्लेटफॉर्म पर पहुंचने से पूर्व रेल अधिकारी दोनों कोच बदलने को तैयार थे। इंजन के बाद सेकेंड एसी कोच को ट्रेन से अलग करने के साथ जनरल बोगी के बदले भी दूसरा कोच लगाया गया। इसके बाद ट्रेन को टाटानगर से रवाना किया गया। इससे पूर्व भी 14 ट्रेनों की बोगियों को मशीन की सूचना पर बदली गई थी।